stanford-oval/wikipedia huggingface dataset:
פיוצ'רמה
הפקה > סרטי DVD

במהלך המשא ומתן אשר התנהל בין רשת פוקס לערוץ קומדי סנטרל על זכויות השידור של הפרקים הישנים של הסדרה, פוקס העלו גם את האפשרות של יצירת פרקים חדשים בסדרה. במהלך המשא ומתן הגיעו הצדדים להסכמה על אפשרות הפקת שניים או שלושה סרטים באורך מלא אשר יצאו ישירות ל-DVD. לאחר שקומדי סנטרל התחייבו להפיק ולשדר 16 פרקים חדשים הוחלט סופית על הפקתם של ארבעה סרטים. ב-26 באפריל 2006, גריינינג ציין בראיון כי דייוויד אקס. כהן ומספר רב של תסריטאים מהסדרה המקורית יחזרו לעבוד על הסרטים כמו גם כל המדבבים המקוריים של הסדרה. בפברואר 2007, הרחיב גריינינג לראשונה על פורמט עלילת הסרטים: "הצוות כותב אותם כסרטים ולאחר מכן אנחנו הולכים לקצץ אותם, לערוך אותם מחדש, לכתוב חומר חדש ולנסות לגרום להם לעבוד גם כפרקים נפרדים."
בראיון ב-Anime SuperCon בילי וסט ציין כי המכירות של תקליטורי ה-DVD של הסדרה היו גבוהים מספיק וכי רשת פוקס כבר מדברים על הפקת העונה שישית לסדרה.
מדיות נוספות בזיכיון > קומיקס

לאורך השנים יצאו לשווקים ספרי קומיקס רבים של פיוצ'רמה. מנובמבר 2000 ועד היום (סוף 2010) יצאו לשווקים 42 חוברות קומיקס של פיוצ'רמה ו-5 ספרי קומיקס אשר הופקו על ידי חברת Bongo Comics. בעוד שבמקור סדרת הקומיקס יצאה לשווקים רק בארצות הברית, בהמשך סדרת הקומיקס יצאה לשווקים גם בבריטניה, גרמניה ואוסטרליה. בעוד שעלילת הקומיקס מתמקדת בדמויות הראשיות של סדרת הטלוויזיה של פיוצ'רמה, עלילת סדרת הקומיקס איננה בהכרח בעלת השפעה על ההמשכיות של עלילת התוכנית עצמה.
מדיות נוספות בזיכיון > צעצועים, משחקים ופסלוני אספנים

על אף שהם נדירים יחסית, לאורך השנים הופקו צעצועים ומשחקים שונים המבוססים על העולם של פיוצ'רמה. צעצועים אלו נמכרים כיום על ידי חברות שונות בעיקר בחנויות מקוונות.
לאורך השנים יצאו לשווקים גם פסלוני אספנים (Collectibles) של דמויות הסדרה הראשיות.
מדיות נוספות בזיכיון > משחק וידאו

ב-15 בספטמבר 2000 חברת Unique Development Studios רכשה את הזכויות על פיתוח משחק הווידאו של פיוצ'רמה עבור קונסולות המשחקים והקונסולות הניידות. אף על פי שבהמשך Fox Interactive הגיעו עימם להסכם על הפצת המשחק, לבסוף חברת Sierra Entertainment הפכה למפיצה הרשמית של המשחק אשר יצא לשווקים באופן רשמי ב-14 באוגוסט 2003. המשחק יצא לקונסולת הפלייסטיישן 2 ולקונסולת ה-Xbox.
מדיות נוספות בזיכיון > מהדורות ה-DVD > מהדורות ה-DVD של עונות הסדרה

חברת ההפצה 20th Century Fox Home Entertainment הוציאה לשווקים את כל ארבע העונות של הסדרה בתקליטורי DVD לפי הסדר הבא:
| שם ה-DVD | מספר פרקים | תאריכי יציאה לשווקים> Region 1 | תאריכי יציאה לשווקים> Region 2 | תאריכי יציאה לשווקים> Region 4 |
| --- | --- | --- | --- | --- |
| Volume 1 | 13 | 25 במרץ 2003 | 28 בינואר 2002 | 27 בנובמבר 2002 |
| Volume 2 | 19 | 12 באוגוסט 2003 | 11 בנובמבר 2002 | 13 במאי 2003 |
| Volume 3 | 22 | 9 במרץ 2004 | 2 ביוני 2003 | 24 בספטמבר 2003 |
| Volume 4 | 18 | 24 באוגוסט 2004 | 24 בנובמבר 2003 | 24 בנובמבר 2003 |
מדיות נוספות בזיכיון > מהדורות ה-DVD > תקליטורי DVD נוספים

| שם ה-DVD | מספר הפרקים | תאריכי יציאה לשווקים> Region 1 | תאריכי יציאה לשווקים> Region 2 | תאריכי יציאה לשווקים> Region 4 |
| --- | --- | --- | --- | --- |
| Futurama: The Complete Collection | 72 | 22 במרץ 2005 | 25 באוקטובר 2004 | 22 בנובמבר 2005 |
| Monster Robot Maniac Fun Collection | 4 | 23 באוגוסט 2005 | 30 במאי 2005 | 22 באוגוסט 2005 |
מדיות נוספות בזיכיון > מהדורות ה-DVD > סרטים

| שם הסרט בעברית | שם הסרט באנגלית | תיאור | תאריכי יציאה לשווקים> Region 1 | תאריכי יציאה לשווקים> Region 2 | תאריכי יציאה לשווקים> Region 4 |
| --- | --- | --- | --- | --- | --- |
| פיוצ'רמה: בנדר מצליח בגדול | Futurama: Bender's Big Score | צוות "הפלנט אקספרס" הופך קורבן להשתלטות עוינת מצד גזע של חייזרים מרושעים, נודיסטים וערמומיים אשר מעבירים את ה"פלנט אקספרס" לבעלותם באמצעות הונאת דואר זבל. במהלך ההשתלטות על הפלנט אקספרס מגלים החיזרים כי הסוד של מסע בזמן, באופן מסתורי מקועקע על ישבנו של פריי. בהמשך הם מצליחים לשלוט בבנדר ושולחים אותו חזרה בזמן לבזוז עבורם את כל האוצרות העתיקים של המין האנושי מהעבר. צוות הפלנט אקספרס יוצא להציל את האנושות כולה ואת בנדר ולבטל את הנזק הרב לו בנדר גרם. | 27 בנובמבר 2007 | 7 באפריל 2008 | 5 במרץ 2008 |
| פיוצ'רמה: החיה עם מיליארד הזרועות | Futurama: The Beast with a Billion Backs | חייזר ענקי רב-זרועות מגיח דרך חור תולעת מיקום מקביל, משתלט על כדור הארץ וגורם לכל בני האנוש בכדור הארץ לעזוב לכוכב לכת אחר בו מובטח להם גן עדן. גורל האנושות כולה תלוי כעת בבנדר. | 24 ביוני 2008 | 30 ביוני 2008 | 6 באוגוסט 2008 |
| פיוצ'רמה: המשחק של בנדר | Futurama: Bender's Game | בעקבות עלייה חדה במחירי הדלק, צוות הפלנט אקספרס נשלחים למשימת חלל מסוכנת במיוחד במהלכה הם מגלים עולם פנטזיה נסתר. | 4 בנובמבר 2008 | 3 בנובמבר 2008 | 10 בדצמבר 2008 |
| פיוצ'רמה: עידן חדש וירוק | Futurama: Into the Wild Green Yonder | לאחר שכוחות אפלים פותחים במתקפה במטרה לעצור את העידן הירוק החדש נקרא צוות הפלנט אקספרס למשימה סודית. במקביל, בנדר מתאהב ברובוטית אשר נשואה לראש המאפיה הרובוטית ולילה מנסה להימלט מזאפ בראניגן. בשל כך, פריי נאלץ לצאת בעצמו למשימה על מנת להציל את גורל היקום. | 24 בפברואר 2009 | 23 בפברואר 2009 | 9 במרץ 2009 |
ראו גם

משפחת סימפסון
ריק ומורטי
לקריאה נוספת

סיימון סינג, הסודות המתמטיים של הסימפסונים, תרגם חיים שמואלי, הוצאת ספרי עליית הגג, 2018, עמ' 192–248.
הערות שוליים

↑  When is Futurama Returning?‎, באתר IGN,‏ 4 במרץ 2010
↑  Joe Otterson, ‘Futurama’ Revival at Hulu Sets Premiere Date, Drops First Teaser, Variety, ‏2023-05-18 (באנגלית אמריקאית)
↑  Roxy Simon's, "Futurama season 8: Release date, cast, plot as first trailer revealed, Yahoo!Entertainment, June 28,2023
↑  Dan Snierson,‏ Space Case - Entertainment Weekly, באתר Futurama Chronicles,‏ 26 במרץ 1999 (העתק של האתר בארכיון האינטרנט)
↑  Groening Bites the Hand that Feeds - Mr. Showbiz, באתר Futurama Chronicles,‏ 8 באפריל 1999 (העתק של האתר בארכיון האינטרנט)
↑  Futurama Return Made Official, באתר IGN,‏ 9 ביוני 2009
↑  Rhymes with raining, באתר Crave Online,‏ 26 בפברואר 2007
↑  Duncan Riley,‏ Futurama might return to Fox, באתר The Inquisitr,‏ 18 בפברואר 2009
| פיוצ'רמה |
| --- | --- | --- |
| יוצר | מאט גריינינג |  |
| מדבבים | בילי וסט • קייטי סגל • ג'ון דימאג'יו • פיל למאר • פרנק ולקר • מוריס למארץ' • טרס מק'ניל |  |
| דמויות | פיליפ ג'יי פריי • טורנגה לילה • בנדר • פרופסור פארנסוורת' • דוקטור זוידברג • הרמס קונרד • איימי וונג • ניבלר • מאמ • קיף קרוקר |  |
| שונות | פיוצ'רמה קומיקס • משפט פיוצ'רמה • FOX • קומדי סנטרל |  |
| --- | --- |
בקרת זהויות :  NLI: 987007381986105171  GND: 7650187-5  LCCN: n2005015647  NKC: unn2015887823  VIAF: 173933627   WorldCat (עם VIAF): 173933627 
פרופסור פארנזוורת' בהרצאה על "הכלב של ויטן", פארודיה על החתול של שרדינגר ודיאגרמת פיינמן; ועל "תורת הסופרדופרסימטריה", פארודיה על סופרסימטריה
טבלה המציגה את התווים החייזריים אשר מוצגים בסדרה מול התווים הלטיניים השקולים להם.
מאט גריינינג ודייוויד אקס כהן, 2007
ח'אלדה ג'ראר

ח'אלדה ג'ראר (בערבית: خالدة جرار; נולדה ב-9 בפברואר 1963) היא פוליטיקאית פלסטינית, חברת המועצה המחוקקת הפלסטינית מטעם החזית העממית לשחרור פלסטין, ולטענת השב"כ, ראש הארגון ביהודה ושומרון. עורכת דין במקצועה. לקחה חלק בולט במאבק המשפטי של הרשות הפלסטינית נגד ישראל בבית הדין הפלילי הבין-לאומי. ריצתה עונש מאסר של 14 חודשים (מתוך 15 חודשים שנגזרו עליה) בגין חברות בארגון טרור והסתה והייתה עצורה במשך יותר משנה וחצי במעצר מנהלי בגין חשד לעבירות דומות. באוקטובר 2019 נעצרה במסגרת גל מעצרים של פעילי החזית העממית בעקבות רצח רנה שנרב במעיין דני. במרץ 2021 נגזרו עליה שנתיים מאסר בגין חברות ונשיאת משרה בהתאחדות בלתי מותרת, במסגרת הסדר טיעון.
ביוגרפיה

נולדה בשכם ומתגוררת באל-בירה. סיימה תואר שני בזכויות האדם ודמוקרטיה באוניברסיטת ביר זית. בשנת 1985 נישאה לרסאן ג'ראר, אותו הכירה בזמן הלימודים, ולזוג שתי בנות.
ניהלה את ארגון "אדמיר", ארגון לתמיכה באסירים פלסטינים, משנת 1993 עד 2005. משנת 1998 נאסר עליה לצאת מחוץ ליהודה ושומרון, לאחר שהשתתפה בכנס אנטי-ישראלי בפריז באותה שנה. היא ביקשה מספר פעמים לצאת לכנסים דומים, ונענתה בסירוב.
במרץ 2006 נבחרה למועצה המחוקקת הפלסטינית כנציגת החזית העממית לשחרור פלסטין, לאחר מעצרו של מזכ"ל הארגון, אחמד סעדאת. היא ניהלה ארגון "אדאמיר" שהוכרז ארגון טרור.
בשנת 2010 סבלה מתסמונת מחלקת תיירים, וביקשה טיפול רפואי בעמאן. השב"כ קבע כי היא מהווה איום ביטחוני ומנע ממנה לצאת. לבסוף טופלה בכל זאת בעמאן, לאחר התערבותה של לואיזה מורגנטיני, נציגת איטליה בפרלמנט האירופי.
ביוגרפיה > מאסר בישראל

ב-2 באפריל 2015 נעצרה על ידי כוחות צה"ל בביתה שבאל-בירה בטענה שהפרה צו המתיר לה לשהות רק באזור יריחו, והועברה למעצר מנהלי בכלא השרון. ב-15 באפריל הוגש נגדה כתב אישום. היא הואשמה בחברות בחזית העממית ובהסתה לחטיפת חיילים, ונעצרה עד תום ההליכים. ג'ראר הואשמה כי השתתפה בעצרת ברמאללה ובה נשאה נאום ובו הטיפה לחטיפת חיילים למטרת מיקוח ושחרור אסירים פלסטיניים, בראשם אחמד סעדאת. עוד צוין בכתב האישום כי נאמה בכנסים של הארגון, ביקרה אסירים משוחררים, השתתפה בתערוכת ספרים וגינתה את הכיבוש. בדצמבר נגזרו עליה, לאחר שהודתה בהסדר טיעון, 15 חודשי מאסר וקנס של 10,000 ש"ח. המשפט עורר עניין בינלאומי, והיו שטענו שמדובר במשפט פוליטי.
ביוני 2016, לאחר 14 חודשים במאסר, שוחררה מהכלא הישראלי. ביציאה קיבל את פניה איימן עודה, יושב ראש הרשימה המשותפת מטעם סיעת חד"ש, שהגדיר אותה "לוחמת חופש אמיצה" ואמר שנכלאה מתוך הניסיון להשתיק את מאבקה נגד הכיבוש.
ב-2 ביולי 2017 נעצרה במעצר מנהלי, בטענות למעורבות בקידום פעילות טרור במסגרת ארגון החזית העממית. היא ריצתה את המאסר בבית הסוהר דמון. מעצרה המנהלי הוארך ארבע פעמים, עד שהשתחררה ב-28 בפברואר 2019.
ב-31 באוקטובר 2019 נעצרה שוב במסגרת גל מעצרים של פעילי החזית העממית בעקבות הפיגוע במעיין דני שבו נרצחה רנה שנרב, שבוצע על ידי הארגון. לטענת השב"כ עומדת ג'ראר בראש שלוחת הארגון ביהודה ושומרון. ב-1 במרץ 2021 גזר עליה בית המשפט הצבאי במחנה עופר, במסגרת הסדר טיעון, שנתיים מאסר בגין חברות ונשיאת משרה בהתאחדות בלתי מותרת. במהלך מעצרה ומאסרה נפטרו אביה של ג'ראר, כנעאן, ובתה, סוהא. בשני המקרים בקשות ג'ראר להשתתף בלוויות סורבו. ב-26 בספטמבר 2021 שוחררה מהכלא הישראלי לאחר שסיימה לרצות את עונשה.
ב-26 בדצמבר 2023 נעצרה שוב במהלך פעילות צה"ל ברמאללה והוחזקה במעצר מנהלי תחת הסעיף "תמיכה בטרור". הוחזקה בתנאי בידוד בכלא נווה תרצה מאז אוגוסט 2024. לדברי עורכת דינה שלא הוכחשו על-ידי רשויות הכליאה, בתנאים המפרים פסיקת בג"ץ האגודה לזכויות האזרח נגד השר לביטחון פנים (מרחב המחיה של אסירים), ובתוך כך בשטח מחיה קטן מ-4 מ"ר, בלא חלון או אוורור, וכשלרשותה שירותים שבמרבית שעות היממה אין בהם מים.
שוחררה ב-19 בינואר 2025 במסגרת הסכם חמאס–ישראל.
הערות שוליים

1 2  ג'קי חורי והגר שיזף, שנתיים מאסר לחברת הפרלמנט הפלסטיני חאלדה ג'ראר על פעילות בחזית העממית, באתר הארץ, 1 במרץ 2021
↑  חנן עמיאור, הארץ': חאלדה ג'ראר היא "מנהיגת ציבור", באתר פרספקטיבה, ‏2021-08-16
1 2  אבי בלכרמן, מסדר זיהוי של השב"כ: האם תוכלו לזהות את החשודה?, באתר שיחה מקומית, ‏2015-11-09
↑  יוחאי עופר ואסף גבור, 15 חודשי מאסר לחברת הפרלמנט הפלסטיני, באתר nrg‏, 7 בדצמבר 2015
 ג'קי חורי, שנה אחרי ששוחררה, צה"ל עצר שוב את חברת הפרלמנט הפלסטיני ח'אלדה ג'ראר, באתר הארץ, 2 ביולי 2017
 גדעון לוי ואלכס ליבק, האישום: השתתפה בתערוכת ספרים וגינתה את הכיבוש, באתר הארץ, 29 במאי 2015
↑  חגי מטר, דיפלומטים אירופאים בפתיחת משפטה של חברת הפרלמנט הפלסטינית, באתר שיחה מקומית, ‏2015-06-22
↑  ח"כ איימן עודה ליווה את חברת הפרלמנט הפלסטיני ח׳אלדה ג׳ראר לאחר שחרורה מהכלא, באתר של איימו עודה, 15 ביוני 2016
↑   ג'קי חורי, שנה אחרי ששוחררה, צה"ל עצר שוב את חברת הפרלמנט הפלסטיני ח'אלדה ג'ראר, באתר הארץ, 2 ביולי 2017
↑  ליעד אוסמו, יואב זיתון ורועי רובינשטיין, צעדו 5 ק"מ עד המעיין: זו מנהיגת הארגון שממנו יצאו רוצחי רנה שנרב, באתר ynet, 18 בדצמבר 2019
↑  טל לב רם,אלון חכמון, ‏נחשפה תשתית הטרור האחראית לפיגוע בו נרצחה רנה שנרב, באתר מעריב אונליין, 18 בדצמבר 2019
↑  אורן זיו, פוליטיקאית שהפכה למחבלת? לא לפי כתב האישום, באתר "שיחה מקומית", 19 בדצמבר 2019
↑   ג'קי חורי, ישראל אוסרת על חברת פרלמנט פלסטיני הכלואה בארץ לצאת להלוויית בתה, באתר הארץ, 12 ביולי 2021
↑  אמיר בוחבוט‏, אסירה ביטחונית משוחררת נעצרה הלילה ברמאללה, באתר וואלה, 26 בדצמבר 2023.
↑   גדעון לוי, כדי לנשום אוויר צח, חברת הפרלמנט שוכבת על רצפת תא הכלא, ליד הדלת, באתר הארץ, 30 באוגוסט 2024
↑  טובה צימוקי, עינב חלבי, 95 אסירים פלסטינים ישוחררו בפעימה הראשונה של העסקה | אלה שמותיהם, באתר ynet, 17 בינואר 2025
↑  פרסום לציבור בעניין שחרור אסירים ועצירים בטחוניים במסגרת מתווה לשחרור חטופים, באתר משרד המשפטים
| --- | --- |
בקרת זהויות :  NLI: 987007401325605171  GND: 1178277429  SUDOC: 262494981  VIAF: 362153239453629450004   WorldCat (עם VIAF): 362153239453629450004
מרי (טורקמניסטן)

| --- | --- |

מראה בעיר
 מדינה:  טורקמניסטן טורקמניסטן
 מחוז:  מרי
 תאריך ייסוד:  1884
 שטח:  83.04 קמ"ר
 אוכלוסייה:  ‏
  ‑ בעיר:  167,027 (2022)
  ‑ צפיפות:  2,011 נפש לקמ"ר (2022)
 קואורדינטות:  37°36′00″N 61°50′00″E﻿ / ﻿37.6°N 61.833333333333°E﻿ / 37.6; 61.833333333333 
 אזור זמן:  UTC +5
  מפת מיקום  מפה מפורטת   (למפת טורקמניסטן מוגדלת) אשגבאט טורקמנאבאט דשוגוז טג'ן טורקמנבאשי בלקנאבאט אבאדאן איראן אפגניסטן אוזבקיסטן קזחסטן קז. הים הכספי מרי(למפת טורקמניסטן רגילה) אשגבאט טורקמנאבאט דשוגוז טג'ן טורקמנבאשי בלקנאבאט אבאדאן איראן אפגניסטן אוזבקיסטן קזחסטן קז. הים הכספי מרי  he tabBackground:;tabBorder:#aaa;defaultTab:0;
מרי (בטורקמנית: Mary; ברוסית: Мары; בפרסית: مرو - מרב) היא עיר במדבר קאראקום שבמזרח טורקמניסטן ובירת המחוז הנושא שם זהה. על פי מפקד האוכלוסין האחרון משנת 2022, התגוררו בעיר 167,027 בני אדם, והיא העיר הרביעית בגודלה בטורקמניסטן (אחרי אשגבאט, טורקמנאבאט ודשוגוז). לפי מסורת החריידים, מרים, אם ישו, קבורה בעיר. מרי היא העיר הרביעית בחשיבותה הכלכלית במדינה. העיר נחשבת למרכז תעשייתי ומסחרי חשוב, במיוחד של כותנה, דגנים, עורות וצמר.
היסטוריה

באזור מרי שכנה העיר מרב העתיקה אשר ישבה על דרך המשי. אזור זה נכבש על ידי האימפריה הרוסית בשנת 1884. באותה השנה נוסד היישוב המודרני בתור מרכז מנהלי וצבאי רוסי. באוגוסט 1918 התרחש עימות בין הכוחות הרוסים לבין צבא הודו הבריטית. היה זה העימות הראשון בין רוסיה לממלכה המאוחדת מאז מלחמת קרים. בשנת 1992, לאחר התפרקות ברית המועצות ועצמאותה של טורקמניסטן, הפכה מרי למרכזו של מחוז מרי. בשנת 2012 מרי הוכרזה כאחת מבירות התרבות של חבר המדינות.
ערים תאומות

טורקיה איסטנבול, טורקיה
אוזבקיסטן סמרקנד, סמרקנד, אוזבקיסטן
ערב הסעודית ג'דה, מחוז מכה, ערב הסעודית
הערות שוליים

↑  Turkmenistan: Administrative Division (Regions and Districts) - Population Statistics, Charts and Map, citypopulation.de
| --- | --- |
בקרת זהויות :  NLI: 987007538065505171  BnF: cb13601801d (data)  LCCN: n98074889  SUDOC: 053508890  VIAF: 151451323   WorldCat (עם VIAF): 151451323 
ערך זה הוא קצרמרבנושא טורקמניסטן ובנושא יישובים. אתם מוזמנים לתרום לוויקיפדיה ו.
משטרת סנקט פטרבורג

| --- | --- |
סמל המשטרה

מטה המשטרה
 "בשירות רוסיה, בשירות החוק" (Служу России, служу Закону)
 מידע כללי
 מדינה:  רוסיה 
 תחום שיפוט:  סנקט פטרבורג סנקט פטרבורג מחוז לנינגרד מחוז לנינגרד
 משרד אחראי:  משרד הפנים
 סוכנות אם:  משטרת הפדרציה הרוסית
 תאריך הקמה:  7 ביוני 1718
 סוכנות קודמת:  מיליציה
 תאריך כניסה:  28 בפברואר 2019
 ראש:  רומן פלוגין
 מטה מרכזי:  בניין האקדמיה לתעשייה קלה, שדרות סובורוב 50, הרובע המרכזי, סנקט פטרבורג
 עובדים:  20,000 (2017)
 אתר רשמי
 
משטרת סנקט פטרבורג (ברוסית: Полиция Санкт-Петербурга) או רשמית המינהל לענייני פנים של העיר סנקט פטרבורג ומחוז לנינגרד (ברוסית: Главное управление внутренних дел Санкт-Петербурга и Ленинградской области) היא גוף אכיפת החוק העיקרי בתחומי העיר סנקט פטרבורג ומחוז לנינגרד ומהווה אחד מגופי המשטרה הוותיקים ברוסיה. כ-20,000 שוטרים משרתים במשטרת העיר.
מטה המשטרה ממוקם בבניין האקדמיה לתעשייה קלה בשדרת סובורוב 50 בסנקט פטרבורג. בעבר, מטה המשטרה היה ממוקם ברחוב גורוחובאיה 2 בעיר (כיום מוזיאון המשטרות הפוליטיות).
מפקד המשטרה מתמנה על ידי נשיא רוסיה על בסיס המלצת משרד הפנים. עם שטח שיפוט בגודל 85,939 ק"מ רבוע ואחריות על אוכלוסייה בת כ-6 מיליון איש, זהו אחד מגופי המשטרה הגדולים ברוסיה.
היסטוריה

המשטרה הוקמה על ידי פיוטר הגדול ב-7 ביוני 1718 בתור המשטרה הראשית של סנקט פטרבורג, כאשר למפקד משטרת סנקט פטרבורג הראשון מונה יהודי מומר בשם אנטון דיווער. תחת פיקודו המשטרה הקימה שירותי כיבוי אש והייתה אחראית לשלל תפקידים שלא היו חלק מתפקידי המשטרה.
ב-1721 הופיעו פנסים וספסלים במקומות ציבוריים בעיר. עם הזמן התמקדה המשטרה בשיטור בלבד. בשנת 1866 הוקמה מחלקה פלילית ובשנת 1867 מחלקת שיטור על נהרות העיר. בתקופה זו ניהל את המשטרה האובר-פוליצמייסטר. בשנת 1915 המשטרה בהובלת ולדימיר פיליפוב סיימה חקירה בנושא רוצח סדרתי הראשון בתחומי האימפריה.
בתקופה הסובייטית המשטרה הפטרבורגית סבלה רבות מנחת זרועם של השלטונות, ורבים ממפקדיה הוגלו לסיביר בתקופת הטיהורים של סטלין. עם נפילת ברית המועצות, סבלה המשטרה - כמו משטרות אחרות במדינה - מחוסר מימון מספיק, שהביא לעלייה ברמת השחיתות בארגוני אכיפת החוק. הדבר התבטא בחוסר יכולתם של השוטרים לאכוף את חוקי הייבוא בנמל סנקט פטרבורג, שהיווה את שער הכניסה לסחורות רבות שהועברו על ידי המאפיה הרוסית. עד לתחילת המאה ה-21 רכבי VAZ-2106 שימשו כדגמי ניידות עיקריות. אך מאז עברה המשטרה להתנייד ברכבי סקודה, מרצדס בנץ, פורד פוקוס, לאדה וסטה ולאדה לרגוס מודרניים. כמו גם רכבי אאודי A8L D4, Mercedes-Benz S 500 W221, Volkswagen Touareg וטויוטה לנד קרוזר 200.
ברפורמה משנת 2010 נערכו כמה שינויים בארגוני אכיפת החוק, אך אלה השפיעו מעט מאוד על אופן תפקודה של המשטרה העירונית.
מבנה

בנוסף למשרדים אזוריים האחראים על אזורים שונים בעיר ובמחוז לנינגרד, למשטרה קיימות גם מחלקות מטה:
מחלקת משפטים - אחראית להגנה משפטית על השוטרים
המחלקה לפיקוח ממלכתי על ביטחון תנועת הדרכים - זהו גוף משטרת התנועה. הוקם לראשונה ב-1907.
המרכז לעבודות רישוי - הענקת רישיונות לרכבים ותעודות רישוי
המחלקה לביטחון כלכלי ומאבק בשחיתות - אחראית ללוחמה בפשעי כלכלה ומאבק בשחיתות בתוככי המשטרה
המחלקה הפלילית - הבולשת הפטרבורגית, אחראית לחקירת פשעים חמורים
המחלקה לאבטחת מתקנים - אחראית לאבטחת מתקני ממשל, בניינים ותשתיות
מחלקת חקירות ראשית - גוף החקירות העיקרי
מחלקת ביטחון פנים - המחלקה לחקירת שוטרים
מחלקת ביטחון בתחבורה - אבטחת תשתיות התחבורה
המחלקה לשליטה בסמים - יורשת אגף סנקט פטרבורג של פסק"ן. עוסקת במלחמה בסמים לא חוקיים
המחלקה לענייני הגירה - לוחמה בהגירה לא חוקית
מרכז המידע - דוברות המשטרה
המרכז ללוחמה בקיצונית - לוחמה בפשיעה מאורגנת ובטרור
המרכז לקרימינליסטיקה מומחית - שמה הרשמי של מעבדת הזיהוי הפלילי
המינהל הראשי להבטחת ביטחון הציבור וליחסים עם גופי הממשל הפדרלי - אחראית על שירות הסיור המשטרתי
מפקדי המשטרה

|  | שם | תקופת כהונה | הערות |
| --- | --- | --- | --- |
| 1 | ארקדי קרמארב | 1990—1994 | לימים חבר האספה המחוקקת של סנקט פטרבורג |
| 2 | יורי לוסקוטוב | 1994—1996 |  |
| 3 | אנטולי פונידלקו | 1996—1998 |  |
| 3 | ויקטור ולאסוב | 1999 |  |
| 4 | וניאמין פטוחוב | 1999—2002 |  |
| 5 | מיכאיל ואניצ'קין | 2002—2006 | לימים סגן שר הפנים |
| 6 | ולדיסלב פיאוטרובסקי | 2006—2011 | לימים נשיא פדרציית הטאקוונדו של סנקט פטרבורג |
| 7 | מיכאיל סוחודולסקי | 2011—2012 |  |
| 8 | סרגיי אומנוב | 2012—2019 | לימים עוזר שר הפנים |
| 9 | רומן פלוגין | 2019— |  |
בתרבות הפופולרית

כאחת מכוחות המשטרה הגדולים במדינה היא הופיעה במגוון רומנים, סדרות וסרטים מקומיים:
פטרבורג העבריינית, סדרת ספרי פשע אודות משטרת העיר ומאבקה בפשע המאורגן, מאת אנדריי קונסטנטינוב
פטרבורג העבריינית (Бандитский Петербург), סדרת טלוויזיה המגוללת את מלחמתה של המשטרה המקומית בארגוני פשע מאורגן בעיר בשנות ה-90 של המאה ה-20.
ליטייני 4 (Литейный, 4), סדרה המתמקדת ביחידה מיוחדת הממוקמת בשדרות ליטייני בעיר. שם הסדרה גם מרמז על הבית הגדול בליטייני, המשמש כמטה שירותי ביטחון הפנים.
כוח קטלני (Убойная сила), סדרה בכיכובו של קונסטנטין חבנסקי המגוללת את אופן עבודתה של משטרת העיר. שודרה במשך 6 עונות -57 פרקים, משנת 2000 עד 2005.
רחובות הפנסים השבורים (Улицы разбитых фонарей) שודרה במשך 15 ו-433 פרקים, משנת 1998 עד 2014, אודות שוטרי משטרת העיר.
אופרה: מחלק הרצח (Опера. Хроники убойного отдела), סדרה על משטרת סנקט פטרבורג ששודרה ברשת רוסיה-1 מנובמבר 2004.
הגשר, עיבוד אסטוני-רוסי לסדרה שוודית ובו מסופר על שיתוף הפעולה בין משטרת סנקט פטרבורג למשטרת אסטוניה בחקירת רצח בגבול שתי המדינות.
טרילוגיית הספרים על בלש משטרת העיר איוואן פוטילין מאת לאוניד יוזפוביץ': "בית הנשפים", "חליפת ארלקינו" ו"נסיך הרוח".
בלש המשטרה הפטרבורגית, מהווה עיבוד לספריו של יוזפוביץ'
הבלש פוטילין, עיבוד לספרים אודות חקירותיו של פוטילין כחוקר במשטרת פטרבורג.
סודות החקירה, סדרה אודות חוקרת ועדת החקירות הפדרלית המשתפת פעולה עם משטרת העיר
הפשע סדרת טלוויזיה רוסית המהווה עיבוד לסדרה הדנית Forbrydelsen, שעובדה גם לטלוויזיה האמריקאית בשם "ההריגה" ומגוללת את סיפורה של חוקרת במשטרת פטרבורג.
קלים, סדרת פשע המתרחשת בסנקט פטרבורג. מהווה עיבוד רוסי לסדרה לות'ר.
מאה שנות נסיעה, המתרחשת בסנקט פטרבורג מתארת את חקירת רצח אוצר מוזיאון שמובילה את החוקרים לשחזר אירועים מתחילת המאה ה-20.
התשיעית, סרט בלשי היסטורי אודות סנקט פטרבורג של המאה ה-19 כששוטריה חוקרים סדרת רציחות מסתוריות.
מייג'ור גרום, רומן גרפי שגיבורו הוא חוקר מבריק במשטרת סנקט פטרבורג.
מייג'ור גרום ומייג'ור גרום: רופא המגפה, עיבודים לרומן הגרפי.
נבסקי, סדרת טלוויזיה משטרתית שמתרחשת בסנקט פטרבורג.
יישום, סדרת טלוויזיה משטרתית שמתרחשת בסנקט פטרבורג ומגוללת את קורותיהם של שוטרי העיר.
גלריה

ניידת סיור של משטרת סנקט פטרבורג
ניידת משטרת התנועה בפטרבורג, 2011.
ניידת סיור ומשאית משטרתית בנבסקי פרוספקט. אפריל 2011.
מטה יחידת אומו"ן בסנקט פטרבורג
לייזי גורדון

| --- | --- |
אין תמונה חופשית
 לידה:  27 במרץ 1965 (בן 59) ניו יורק, ארצות הברית
 עמדה:  רכז
 גובה:  1.90 מטרים
 מספר:  לא ידוע
 מכללה:  אוניברסיטת טאוסון, אוניברסיטת וסט טקסס סטייט
 דראפט:  לא נבחר, 1988
 קבוצות כשחקן
 1988–1990   1991–1994   1994–1995   1995   1995–1996   1996–1997:  מכבי תל אביב   הפועל אילת   הפועל חיפה   הפועל גליל עליון   הפועל תל אביב   מכבי רמת גן
 הישגים כשחקן
 אליפות המדינה (1989, 1990)   גביע המדינה (1989, 1990)   סגנות אליפות אירופה (1989)
 
אליעזר "לייזי" גורדון (באנגלית: Lay Z Gordon; נולד ב-27 במרץ 1965) הוא כדורסלן עבר ישראלי, ששיחק בעמדת הרכז. את הקריירה המקצועית החל במכבי תל אביב, ולאחר מכן שיחק בכמה קבוצות אחרות בליגה הבכירה כאשר בהפועל אילת רשם את תקופתו הארוכה ביותר.
שנותיו הראשונות וקריירת מכללות

גורדון נולד בניו יורק, ארצות הברית, ועלה לישראל בגיל 4 עם הוריו. בילדותו נהג לנגן בפסנתר, החל מגיל 7. בצעירותו שיחק בקבוצת הנוער של מכבי תל אביב. בגיל 16 חזר לארצות הברית, ושיחק כדורסל בנבחרת תיכון בלאייר בטקסס בשם אלן גורדון. לאחר מכן למד לתואר ראשון בשיווק באוניברסיטת טאוסון ובאוניברסיטת וסט טקסס סטייט, ובמקביל שיחק בנבחרות הכדורסל של אוניברסיטאות אלו, תחת השם לייזר גורדון. בשנת 1988 נרשם לדראפט ה-NBA אך לא נבחר.
קריירה מקצוענית

בשנת 1988 חזר לישראל, בגיל 23, התגייס לצה"ל והצטרף מחדש למכבי תל אביב, בחוזה לשלוש שנים. בעונת 1988/1989 החל לשחק בליגה הלאומית במדי מכבי תל אביב, תחת הדרכתו של צביקה שרף. גורדון שיחק כרכז מחליף לצד גלעד כץ, בעוד חן ליפין משמש הרכז המוביל. בעונת הבכורה שלו היה שותף לעונה אירופית מוצלחת של הקבוצה, כאשר בגביע אירופה לאלופות סיימה מכבי במקום הראשון בבית הגמר, והפסידה את גביע אירופה במשחק הגמר ליוגופלסטיקה ספליט. בעונה זו קלע 45 נק' בסה"כ בליגה הישראלית ב-9 משחקים, ממוצע של 5 נק' למשחק. בעונה הבאה שותף ב-7 משחקים וקלע 2 נק' בלבד בליגה. על פי כתבה של עופר שלח מ-1990, הציפיות המקצועיות מגורדון היו גבוהות מהיכולת שהציג. נחשב בעל אופי יצרי, שהוביל גם להתנגחויות עם מאמן הקבוצה צביקה שרף. לעונה האחרונה בחוזה שלו בקבוצת מכבי תל אביב, בעונת 1990/1991, ניסתה הקבוצה להעבירו לקבוצה אחרת בליגה הלאומית, ללא הצלחה. את עונה זו החמיץ לאחר שלא הצליח למצוא קבוצה.
בעונת 1991/1992 חתם בקבוצת הפועל אילת, שהייתה זו עונתה הראשונה בליגה הבכירה בישראל. בשלוש העונות הבאות שיחק במדי הקבוצה כאשר הוא מהווה בה שחקן מוביל, כאשר בשתי העונות הראשונות שיחק תחת הדרכתו של המאמן אריק שיבק ובעונה השלישית תחת הדרכתו של ישראל לב. בעונה הראשונה קלע ממוצע של 14 נק' למשחק ומסר 5.6 אסיסטים, בשנייה 12 נק' ו-4 אסיסטים למשחק ובשלישית 9 נק' ו-3.9 אסיסטים למשחק. בשתי העונות האחרונות בקבוצה אף שיתף פעולה עם וילי סימס ששיחק עמו במכבי תל אביב. גורדון ממוקם במקום השמיני ברשימת קלעי כל הזמנים של הפועל אילת בליגת העל, עם 849 נק' ב-74 משחקים (ממוצע נקודות למשחק: 11.5).
בעונת 1994/1995 חתם בהפועל חיפה, במדיה הצטיין ורשם ממוצע של 16.1 נק' ו-4.4 אסיסטים למשחק ב-25 משחקים. בעונת 1995/1996 חתם תחילה בהפועל גליל עליון, במדיה שיחק 3 משחקים בלבד וקלע 5 נק' בממוצע. בהמשך העונה חתם בהפועל תל אביב, במדיה שיחק 14 משחקים, קלע 4 נק' למשחק ומסר 1.8 אסיסטים למשחק. את עונתו האחרונה בליגת העל, בעונת 1996/1997, העביר במכבי רמת גן, במדיה קלע 4.6 נק' למשחק ומסר 1.5 אסיסטים למשחק ב-8 משחקים.
לאחר הפרישה

בשנות ה-2000 החל לעבוד בערוץ הראשון כפרשן כדורסל. הוא נחשב פרשן קליל ואנרגטי, והתבלט בסגנונו הייחודי עם מבטא חצי-אמריקאי חצי-ישראלי. לצד קריירת הפרשנות, מנהל גורדון קריירת מוזיקה. בהופעותיו משלב שירים באנגלית וקטעי סטנדאפ, ומלווה את עצמו בפסנתר.
הערות שוליים

1 2  Tzvi Ben Gedalyahu, An American basketball commentator in Israel, Jewish Telegraphic Agency, August 29, 2004
1 2 3  עפר שלח, בין הכסאות, מעריב, 25 בינואר 1990
↑  לייזי גורדון, באתר מנהלת ליגת העל בכדורסל
↑  הפועל אילת - קלעי כל הזמנים, באתר מנהלת ליגת העל בכדורסל
| --- | --- |
בקרת זהויות :  NLI: 987007301748205171  ISNI: 0000 0000 6886 5562  VIAF: 97483679   WorldCat (עם VIAF): 97483679